દરમ્યાન બાતમીવાળા ટ્રેઇલર નંબર આર.જે.19 જી.બી. 1273 વાળું આવતા તેને રોકાવી ટ્રેઇલરની તલાસી લેતા જુદા જુદા બ્રાન્ડની શરાબની પીટીઓ નંગ 88ર, બોટલો નંગ 10584 જેની કિંમત રૂા.43.23.600/- ની મળી આવી હતી. ટ્રેઇલરના ચાલક દીપારામ તગારામ જાંટ (સેવર) (ઉ.વ.22) તથા ભીયારામ હનુમાનરામ જાંટ (માયલા) (ઉ.વ.20) (રહે.બંને ગામ સારલા, તા.સેડવા, જિ.બાડમેર, રાજસ્થાન) નેપકડી પાડયા હતા. તેમના પાસેથી રોકડ રૂા. 24.600/- તથા ત્રણ મોબાઇલ ફોન કિંમત રૂા.2500/- તેમજ 15 લાખના ટ્રેઇલર સહિત 58.50.700/- નો મુદ્દામાલ કબજે કરવામાં આવ્યો હતો.પકડાયેલા આરોપીઓની પુછપરછમાં દારૂનો જથ્થો મોકલનાર રાકેશ રાઠી (રહે. સાંચોર, રાજસ્થાન) તથા રાજેશ ચૌધરી (રહે.દિલ્હી) વાળાએ મોકલાવ્યો હોવાની કેફીયત આપતા જથ્થો મોકલનાર તથા મંગાવનાર સહિતના આરોપીઓ સામે સામખિયાળી પોલીસ મથકે પ્રોહી. ધારા હેઠળ ફોજદારી નોંધાવી દારૂનો જથ્થો તથા પકડાયેલા આરોપીઓને સ્થાનિક પોલીસના હવાલે કર્યા હતા. દરોડાની કામગીરીમાં પીએસઆઇ એ.એસ. રબારી સાથે સ્ટાફના કીરીટસિંહ ઝાલા, નરપતસિંહ સોલંકી, જગદીશસિંહ સરવૈયા તથા સારથી મજીદભાઇ સમા વિગેરે જોડાયા હતા.